CELEX: 32010D0630
Language: et
Date: 2010-10-05 00:00:00
Title: 2010/630/EL: Komisjoni otsus, 5. oktoober 2010 , Prantsusmaa, Madalamaade, Rootsi ja Ühendkuningriigi riiklikele programmidele kalandussektori andmete kogumiseks, haldamiseks ja kasutamiseks 2010. aastal antava Euroopa Liidu rahalise toetuse kohta (teatavaks tehtud numbri K(2010) 6744 all)

22.10.2010   
            
            
               ET
            
            
               Euroopa Liidu Teataja
            
            
               L 278/30
            
         KOMISJONI OTSUS,
   5. oktoober 2010,
   Prantsusmaa, Madalamaade, Rootsi ja Ühendkuningriigi riiklikele programmidele kalandussektori andmete kogumiseks, haldamiseks ja kasutamiseks 2010. aastal antava Euroopa Liidu rahalise toetuse kohta
   (teatavaks tehtud numbri K(2010) 6744 all)
   (2010/630/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. mai 2006. aasta määrust (EÜ) nr 861/2006, millega kehtestatakse ühenduse finantsmeetmed ühise kalanduspoliitika rakendamiseks ja mereõiguse valdkonnas, (1) eriti selle artikli 24 lõiget 1,
   ning arvestades järgmist:
   
               (1)
            
            
               Määruses (EÜ) nr 861/2006 on sätestatud tingimused, mille alusel liikmesriigid võivad saada Euroopa Liidu rahalist toetust kalandussektori andmete kogumise, haldamise ja kasutamise riiklike programmidega seotud kulude katmiseks.
            
         
               (2)
            
            
               Kõnealused programmid tuleb koostada vastavalt nõukogu 25. veebruari 2008. aasta määrusele (EÜ) nr 199/2008 kalandussektori andmete kogumist, haldamist ja kasutamist käsitleva ühenduse raamistiku loomise ning ühise kalanduspoliitikaga seotud teadusliku nõustamise toetamise kohta (2) ning komisjoni määrusele (EÜ) nr 665/2008, (3) millega kehtestatakse määruse (EÜ) nr 199/2008 üksikasjalikud rakenduseeskirjad.
            
         
               (3)
            
            
               Belgia, Bulgaaria, Taani, Saksamaa, Eesti, Iirimaa, Kreeka, Hispaania, Prantsusmaa, Itaalia, Küpros, Läti, Leedu, Malta, Madalmaad, Poola, Portugal, Rumeenia, Sloveenia, Soome, Rootsi ja Ühendkuningriik on esitanud oma 2009.–2010. aasta kalandussektori andmete kogumise, haldamise ja kasutamise riiklikud programmid vastavalt määruse (EÜ) nr 199/2008 artikli 4 lõigetele 4 ja 5. Kõnealused programmid kiideti heaks 2009. aastal kooskõlas määruse (EÜ) nr 199/2008 artikli 6 lõikega 3.
            
         
               (4)
            
            
               Komisjoni otsusega 2010/369/EL (4) otsustas komisjon 2010. aastaks Euroopa Liidu rahalise toetuse andmise kõnealustele riiklikele programmidele, v.a Prantsusmaa, Madalmaade, Rootsi ja Ühendkuningriigi programmidele.
            
         
               (5)
            
            
               Prantsusmaa, Madalmaad, Rootsi ja Ühendkuningriik esitasid määruse (EÜ) nr 199/2008 artikli 5 lõike 2 kohaselt muudatused oma 2010. aasta riiklike programmide kohta. Komisjon kiitis kõnealused muudatused heaks 2010. aastal kooskõlas määruse (EÜ) nr 199/2008 artikli 6 lõikega 3.
            
         
               (6)
            
            
               Kõnealused liikmesriigid on esitanud ka 2010. aastat hõlmavad aastaeelarve prognoosid vastavalt komisjoni 3. novembri 2008. aasta määruse (EÜ) nr 1078/2008 (millega kehtestatakse nõukogu määruse (EÜ) nr 861/2006 üksikasjalikud rakenduseeskirjad seoses liikmesriikide kantud kuludega kalanduse lähteandmete kogumisel ja haldamisel) (5) artiklile 2. Komisjon hindas aastaeelarve prognoose vastavalt määruse (EÜ) nr 1078/2008 artiklile 4, võttes arvesse riiklike programmide heakskiidetud muudatusi.
            
         
               (7)
            
            
               Määruse (EÜ) nr 1078/2008 artiklis 5 on sätestatud, et komisjon kiidab aastaeelarve prognoosid heaks ja otsustab igale riiklikule programmile iga-aastase Euroopa Liidu rahalise toetuse andmise määruse (EÜ) nr 861/2006 artiklis 24 sätestatud korra kohaselt ning määruse (EÜ) nr 1078/2008 artiklis 4 osutatud aastaeelarve prognooside hindamise tulemuste põhjal.
            
         
               (8)
            
            
               Määruse (EÜ) nr 861/2006 artikli 24 lõike 3 punktis b on sätestatud, et komisjoni otsusega määratakse kindlaks rahalise toetuse määr. Kõnealuse määruse artiklis 16 on sätestatud, et Euroopa Liidu finantsmeetmed lähteandmete kogumise valdkonnas ei tohi ületada 50 % liikmesriikide kuludest, mis tekivad seoses kalandussektori andmete kogumise, haldamise ja kasutamise programmi elluviimisega. Artikli 24 lõikes 2 on sätestatud, et eelistatakse meetmeid, mis on kõige asjakohasemad parandamaks Euroopa Liidu kalanduspoliitika jaoks vajalike andmete kogumist.
            
         
               (9)
            
            
               Käesolev otsus kujutab endast rahastamisotsust nõukogu 25. juuni 2002. aasta nõukogu määruse (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust) (6) artikli 75 lõike 2 tähenduses.
            
         
               (10)
            
            
               Käesoleva otsusega ettenähtud meetmed on kooskõlas kalanduse ja vesiviljeluse korralduskomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Prantsusmaale, Madalmaadele, Rootsile ja Ühendkuningriigile kalandussektori andmete kogumiseks, haldamiseks ja kasutamiseks 2010. aastal antava Euroopa Liidu rahalise toetuse maksimaalne üldsumma ja Euroopa Liidu rahalise toetuse määr on kehtestatud lisas.
   Artikkel 2
   Käesolev otsus on adresseeritud liikmesriikidele.
   
      Brüssel, 5. oktoober 2010
      
         
            Komisjoni nimel
         
         
            komisjoni liige
         
         Maria DAMANAKI
      
   
   
      (1)  ELT L 160, 14.6.2006, lk 1.
   
      (2)  ELT L 60, 5.3.2008, lk 1.
   
      (3)  ELT L 186, 15.7.2008, lk 3.
   
      (4)  ELT L 168, 2.7.2010, lk 19.
   
      (5)  ELT L 295, 4.11.2008, lk 24.
   
      (6)  EÜT L 248, 16.9.2002, lk 1.
   
      LISA
      
         2009.–2010. AASTA RIIKLIKUD PROGRAMMID
      
      
         ABIKÕLBLIKUD KULUD JA ÜHENDUSE MAKSIMAALNE TOETUS 2010. AASTAL
      
      
                  (EUR)
               
            
                  Liikmesriik
               
               
                  Abikõlblikud kulud
               
               
                  Ühenduse maksimaalne toetus
                  (määr 50 %)
               
            
                  PRANTSUSMAA
               
               
                  12 068 727,00
               
               
                  6 034 363,50
               
            
                  ROOTSI
               
               
                  4 924 763,00
               
               
                  2 462 381,50
               
            
                  MADALMAAD
               
               
                  4 569 446,00
               
               
                  2 284 723,00
               
            
                  ÜHENDKUNINGRIIK
               
               
                  9 458 117,00
               
               
                  4 729 058,50
               
            
                  KOKKU
               
               
                  31 021 053,00
               
               
                  15 510 526,50